பதில்: புரோகிராமில் மாற்றங்களை ஏற்படுத்திய பின் ஓகே கிளிக் செய்தால், மாற்றங்கள் செயல்பாட்டிற்குக் கிடைக்கும். எனவே அப்ளை பட்டனைக் கிளிக் செய்திட வேண்டியதில்லை. அப்படியானால் அப்ளை பட்டன் எதற்கு? என்ற சந்தேகம் உங்களுக்கு வரலாம். நீங்கள் டெஸ்க்டாப் தீம், கலர் மாற்றம், ஸ்கிரீன் ரெசல்யூசன், ஆகியவற்றில் மாற்றம் செய்து அந்த மாற்றத்தை நீங்கள் முதலில் பார்க்க வேண்டும் என எண்ணினால் அப்ளை பட்டனில் கிளிக் செய்தால் நீங்கள் ஏற்படுத்திய மாற்றத்தைப் பார்க்கலாம். இதில் உங்களுக்குச் சம்மதம் இல்லை என்றால் மீண்டும் மாற்றி, அப்ளை கிளிக் செய்து, அனைத்தும் முடிந்த பின்னர் ஓகே கிளிக் செய்திடலாம். சிலர் அனைத்து மாற்றங்களுக்கும், அப்ளை கிளிக் செய்த பின்னரே ஓகே கிளிக் செய்தால் பாதுகாப்பானது என்று எண்ணுகிறார்கள். அப்படியும் செய்திடலாம். அதில் தவறேதும் இல்லை.